Cea mai frumoasă atletă din lume este din nou în centrul atenției. Jurnaliștii de la The Sun au remarcat că arată superb, pe coperta celebrei reviste Women’s Health. Alica Schmidt a recunoscut că se simte excelent după ultimele două stagii de pregătire.
Cea mai frumoasă atletă din lume i-a cucerit pe jurnaliștii englezi. The Sun a publicat un material în care o laudă pentru apariția spectaculoasă de pe coperta celebrei reviste Women’s Health. „Abdomenul bine definit face ca inima să bată mai tare”, au transmis ziariștii (FOTO AICI).
Alica Schmidt arată senzațional, după ce în ultimele luni s-a antrenat cu mare ambiție. Atleta din Germania își dorește foarte tare să participe la Jocurile Olimpice de la Paris și le-a promis fanilor că va încerca să câștige o medalie. „Am avut un stagiu de pregătire atât de bun și sunt foarte fericită cu progresul meu în ultimele săptămâni”, a fost mesajul pe care l-a transmis pe Instagram celor 3,7 milioane de fani.
Alica Schmidt s-a specializat în proba de 400 de metri, dar este și un model care se bucură de notorietate, iar acum câteva săptămâni a apărut chiar pe scenă la o prezentare de modă de la Miami. Câștigă bani buni cu compania ei, iar revista Forbes a inclus-o pe lista celor mai influenți antreprenori care nu au împlinit 30 de ani. Alica a fost emoționată și a plâns atunci când a aflat această distincție.
Sportiva din Germania este și antrenor de fitness și este angajata clubului Borussia Dortmund. Și-a obișnuit urmăritorii cu imagini de la antrenamente, de la ședințe foto, dar și din vacanțe. Când a fost în Thailanda le-a oferit câteva poze în costum de baie, dar le-a și dezvăluit și că a avut mari emoții după ce a găsit în camera ei un păianjen de dimensiuni destul de generoase.